Proiect

**R O M Â N I A**

**JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

  **Inițiator,**

 **p. PRIMAR ,**

 VICEPRIMAR

 Kovács Mihály Levente

  **H O T Ă R Â R E A nr. \_\_\_\_\_\_**

 **din \_\_\_\_\_\_\_\_\_\_\_\_\_\_\_\_\_\_\_\_\_ 2025**

*privind* ***aprobarea******cotei******de contribuție a asociației de proprietari, la cofinanțarea lucrărilor de intervenție****, pentru**proiectele privind creşterea performanţei energetice a blocurilor de locuinţe conform OUG nr. 18/2009,* ***în anul 2025***

 ***Consiliul Local al Municipiului Târgu Mureş, întrunit în şedinţa ordinară de lucru***,

 **Având în vedere:**

 a) Referatul de aprobare nr. B1/663/34312-2 din 07.07.2025, inițiat de primar prin Direcţia Şcoli - Serviciul Juridic, Logistic, Licitaţii şi Asociaţii de Proprietari, *privind* ***aprobarea cotei******de contribuție, a asociației de proprietari, la cofinanțarea lucrărilor de intervenție,*** *pentru**proiectele privind creşterea performanţei energetice a blocurilor de locuinţe conform OUG nr. 18/2009,* ***în anul 2025;***

b**)**Raportul de specialitate al Direcției economice ;

c) Raportul de specialitate al Direcției Juridice, Contencios Administrativ și Administrație Publică Locală ;

d) Raportul comisiilor de specialitate din cadrul Consiliului local municipal Târgu Mureș.

**În conformitate cu prevederile:**

 •Art. 13, alin (2) și ale art 13^1, alin. (2) din OUG nr. 18/2009, cu modificările și completările ulterioare, privind creşterea performanţelor energetice a blocurilor de locuinţe ;

 •Art.129, alin (1), alin (4), lit. a) şi d), art. 139 alin (1), art. 196, alin. (1), lit. a) și ale art. 243, alin (1), lit. a) din OUG nr. 57/2019, privind Codul administrativ, cu modificările și completările ulterioare,

***H o t ă r ă ş t e :***

 **Art.1.** Se aprobă **cota de contribuție de 10%, a asociației de proprietari, la cofinanțarea lucrărilor intervenție,** pentru proiectele privind creşterea performanţei energetice a blocurilor de locuinţe, conform OUG nr. 18/2009, **în anul 2025**.

**Art.2.** Cu aducere la îndeplinire a prevederilor prezentei hotărâri, se încredinţează Executivul Municipiului Târgu Mureş, prin Direcţia Economică şi Direcţia Şcoli - Serviciul Juridic, Logistic, Licitaţii şi Asociaţii de Proprietari.

 **Art.3.** În conformitate cu prevederile art. 252, ali. (1), lit. c) şi ale art. 255 din OUG nr. 57/2019, privind Codul administrative-actualizat, precum și ale art. 3, alin.(1) din Legea nr. 554/2004, Legea Contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate .

 **Art.4.** Prezenta hotărâre se comunică:

 • Direcţiei Economice;

 • Direcţiei Şcoli - Serviciul Juridic, Logistic, Licitaţii şi Asociaţii de Proprietari.

**Viză de legalitate ,**

**Secretar general al Municipiului Târgu Mureș,**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ**